
	ACTA 


	Expedient núm.: 
	Òrgan col·legiat: 

	JGL/2023/11 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	13 de març de 2023 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2023/10 de la Junta de Govern Local de la sessió duta a terme el dia 6 de març de 2023, presentada a la consideració dels membres de la Junta i en no presentar-se cap esmena queda aprovada per unanimitat dels seus membres.


ACTIVITATS INNÒCUES
	Expedient 503/2023. Règim de comunicació – oficina de serveis d’assessorament fiscal i comptable, Av. Cardenal Tarancón, 31, baixos

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 04/2023
NIF sol·licitant: B25269358
Activitat: oficina de serveis d’assessorament fiscal i comptable
Registre d’entrada: 2023-E-RE-330, de 15 de febrer
Resolució: 15 de febrer de 2023.


AFERS SOCIALS
	Expedient 501/2023. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00119;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció d'onze euros (11,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 398/2023. Inscripció d’ofici al Padró municipal d'habitants

	Favorable
	Tipus de votació: unanimitat

	Vist l'informe emès pels Serveis Socials de l'Ajuntament de Solsona en què proposen la inscripció d’ofici en el Padró municipal d'habitants de l'Ajuntament de Solsona de X, amb DNI núm. ***2453**;
Vista la situació actual en què es troba X;
Vista la Disposició General 4749, de 29 de abril de 2020, de la Subsecretaria, per la qual es publica la Resolució de 17 de febrer de 2020, de la Presidència de l’Institut Nacional d’Estadística i de la Direcció General de Cooperació Autonòmica i Local, per la qual es dicten instruccions tècniques als Ajuntaments sobre la gestió del Padró municipal, publicada al BOE núm. 122, de 2 de maig de 2020;
Examinada la documentació que l'acompanya i de conformitat amb allò que s'ha fixat en l'article 21.1.s) de la Llei 7/1985, de 2 d'abril, reguladora de les bases del règim local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Inscriure d'ofici en el Padró municipal d’habitants de l’Ajuntament de Solsona, a X, amb DNI núm. ***2453**, al portal de l’adreça X.
Segon. Realitzar les operacions necessàries per mantenir actualitzat el Padró, de manera que les dades contingudes en aquest concordin amb la realitat.
Tercer. Notificar a l'interessat la seva inscripció en el Padró municipal d'habitants de l’Ajuntament de Solsona.


AIGÜES
	Expedient 489/2023. Revisió facturació aigua 4t trimestre de 2022 – c/ del  Rossinyol

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un habitatge situat al carrer del Rossinyol, corresponent al 4t trimestre de 2022, ja que té un consum molt elevat a causa d’una fuita d’aigua;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que examinada la documentació aportada per justificar l’avaria, que era un informe de la reparació i una factura de l’instal·lador, falta acreditar fotogràficament la reparació efectuada. Un cop es disposi de tota la documentació, es podrà tramitar la petició de facturació d’aigua per fuita.


	Expedient 490/2023. Revisió facturació aigua 4t trimestre de 2022 i 1r trimestre de 2023 – c/ del Pi, 1

	Favorable
	Tipus de votació: unanimitat

	Vista la sol·licitud de revisió de les facturacions d’aigua d’un habitatge situat al carrer del Pi, corresponents al 4t trimestre de 2022 i al 1r trimestre de 2023, ja que té un consum molt elevat a causa d’una fuita d’aigua;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que examinada la documentació aportada per justificar l’avaria, que era un informe de la reparació i una factura de l’instal·lador, falta acreditar fotogràficament la reparació efectuada. Un cop es disposi de tota la documentació, es podrà tramitar la petició de facturació d’aigua per fuita.


	Expedient 518/2023. Revisió facturació aigua 2n i 3r trimestre de 2022 – c/ de Pere Màrtir Colomés

	Favorable
	Tipus de votació: unanimitat

	Vista la sol·licitud de revisió de les facturacions d’aigua d’un habitatge situat al carrer de Pere Màrtir Colomés, corresponent al 2n i al 3r trimestre de 2022, ja que té un consum molt elevat a causa d’una fuita d’aigua;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que examinada la documentació aportada per justificar l’avaria, que era una factura de l’instal·lador i les fotografies de l’element avariat, falta un informe emès per tècnic que va efectuar la reparació. Un cop es disposi de tota la documentació, es podrà tramitar la petició de facturació d’aigua per fuita.


	Expedient 1022/2021. Factures cànon aigua establiment ramader –Ptda. de Sant Bernat

	Favorable
	Tipus de votació: unanimitat

	Vista la sol·licitud que demana que es paralitzi l’emissió de factures del cànon de l’aigua per als establiments ramaders d’una granja situada a la partida de Sant Bernat, ja que considera que l’aplicació del tipus de gravamen ha de ser nul, i també demana que li siguin retornats els imports pagats en els darrers anys per aquest concepte;
Vist l’acord pres per la Junta de Govern Local, de 24 de maig de 2021, sobre aquesta mateixa demanda;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que si l’activitat no produeix contaminació no estarà gravada amb el cànon de l’aigua; això vol dir, amb caràcter general, que si aquest establiment disposa del Pla de gestió de dejeccions ramaderes degudament validat pot considerar-se que no produeix contaminació. Per tant, cal aportar aquesta documentació per tal de valorar l’aplicació la seva demanda.


CONVENIS
	Expedient 458/2023. Contracte privat de lloguer de les instal·lacions esportives situades al carrer del Pedraforca, 10 

	Favorable
	Tipus de votació: unanimitat

	Es dóna compte del contracte privat de lloguer de les instal·lacions esportives situades al carrer del Pedraforca, 10, i que es transcriu tot seguit:
«Contracte privat de lloguer de les instal·lacions esportives situades al carrer del Pedraforca, 10
Solsona, ___ de/d’ ____________ de 2023
Reunits
Per una part, l’Ajuntament de Solsona, amb el CIF núm. P2525700G i amb seu a Solsona, al carrer del Castell, 20 i representat per Judit Gisbert i Ester, alcaldessa presidenta. En el present actua com a subarrendador de la finca objecte d’aquest contracte.
I, per una altra part, Espaigua, SL, amb CIF núm. B25394164, amb domicili a Solsona, a la travessia del carrer de Pedraforca, s/n, representada en aquest acte per Joan Vilar i Guix, administrador. Al present actua com a arrendatari.
Exposen
I. Que l’Ajuntament de Solsona és titular de la finca situada al núm. 10 del carrer del Pedraforca i en la qual es troba un edifici de dos cossos, d’uns 40 anys d’antiguitat el de darrera i d’uns 20 el de davant, sobre una parcel·la de 1.000 m2.
Que aquesta finca està envoltada d’uns 7.000 m2 qualificats d’equipaments al Pla d’Ordenació Urbanístic Municipal de Solsona i que són també propietat de l’Ajuntament de Solsona.
En aquest espai d’equipaments s’hi troben les instal·lacions del complex esportiu “la Cissa”, les qual inclouen dues piscines i dues pistes de tennis. Forma part també del complex esportiu el cos de l’edifici del darrera i que acull la zona de vestidors, instal·lacions i una tercera piscina.
Aquest calendari impedeix a l’Ajuntament planificar altres usos per aquest espai que no siguin els actuals.
II. Que des de l’estiu de l’any 2008 l’Ajuntament de Solsona té arrendat a Espaigua, SL les esmentades instal·lacions donant servei a la població infantil i adulta de Solsona i comarca, organitzant activitats lúdico-esportives i potenciant l'ús d’aquesta instal·lació.
III. Que Espaigua, SL, manifesta la seva voluntat de continuar gestionant en els propers anys aquestes instal·lacions pels usos definits en el punt anterior i no s’ha posat de manifest cap altra voluntat, ja sigui de persona física o jurídica, per dur a terme aquesta gestió.
IV. Que és voluntat de l’Ajuntament de Solsona que en les instal·lacions esportives esmentades es pugui oferir el servei de piscina i activitats lúdico-esportives en  condicions semblants a les que s’oferien en estius anteriors.
V. Que, per continuar prestant el servei de piscina, és necessari realitzar inversions de millora.
Les inversions a realitzar hauran de tenir l’aprovació prèvia de l’Ajuntament de Solsona.
VI. Espaigua, SL, prioritzarà les actuacions segons els pressupostos de cadascuna i les incidències que puguin sortir al llarg dels anys, sempre amb l’aprovació prèvia de l’Ajuntament de Solsona.
VII. Pel termini de vigència del contracte, Espaigua, SL, està disposada a realitzar inversions i anticipar el pagament de les obres a canvi dels imports de lloguer i del consum d’aigua, electricitat i altres serveis que ha de pagar per utilitzar les instal·lacions.
VIII. Que, de forma lliure i espontània, reconeixent-se mútuament la representació amb la que cadascun diu actuar i suficient capacitat d'obrar per a obligar-se, acorden l‘arrendament, en concepte de local de negoci, de la finca identificada al punt primer, tot subjectant-lo a els següents
Acords
1. El contracte és per l’ús de les instal·lacions descrites en el punt primer de l’exposició i permet l’explotació de les instal·lacions durant la temporada d’estiu de 2023, prorrogable per mutu acord de les part per a l’estiu de 2024.
L’Ajuntament comunicarà a Espaigua la seva voluntat de prorrogar el conveni abans del 31 de desembre de 2023.
No obstant això, i a fi que l’arrendatari pugui començar les tasques de manteniment i adequació de les instal·lacions i de preparació de l’oferta d’activitats, se li permetrà l’accés a les instal·lacions a partir de l’1 d’abril.
2. El preu que es fixa serà de set mil cent vint-i-dos euros amb vint cèntims per temporada d’estiu (7.122,20 €/temporada) IVA inclòs. Aquest import també inclou la despesa dels metres cúbics d’aigua consumits fins un màxim de 2.500 m3 per any.
3. El cànon d'aigua, els impostos que generi els rebuts de l’aigua, el consum elèctric i altres serveis o subministraments estan compresos en el lloguer. En el benentès que la societat mercantil podrà consumir un màxim de 3.000,00 € de llum per any, durant el període en què estigui oberta la piscina.
4. Les obres que és necessari executar detallades en el punt cinquè seran costejades per l’empresa Espaigua, SL, però aniran a compte de les quantitats que l’arrendatari ha de pagar com a lloguer de les instal·lacions.
5. Cada any, un cop acabada la temporada d’estiu, es comptabilitzarà la diferència entre l’import invertit en les obres acordades al punt cinquè i l’import del lloguer.
De forma expressa s'exclou la propietat de tota responsabilitat derivada de l'immoble arrendat pel present i de les activitats que al mateix s'hi facin. Per aquest motiu, Espaigua, SL, es compromet a complir amb les normes sanitàries i industrials que per l'Administració se'ls requereixi.
6. Espaigua, SL, es compromet a destinar exclusivament les instal·lacions a les activitats esportives i recreatives.
7. Espaigua, SL, a més, s'obliga a:
· No tenir o manipular a l'immoble llogat matèries explosives, inflamables, incomodes, insalubres o perilloses sense tenir els permisos i autoritzacions exigides per l’Administració.
· Respectar i complir les obligacions de convivència i ordenances de policia.
· Tenir els permisos legals per a poder destinar el local a l'activitat escollida.
· Seguir i complir amb totes les mesures necessàries perquè els motors, màquines, etc. que precisa per a desenvolupar l’activitat esmentada a la condició tercera no produeixin, en la mesura del possible, vibracions o sorolls molestos per a la resta d’ocupants de l'immoble, o que no afectin la consistència, solidesa o conservació de l'immoble.
· Espaigua, SL, contractarà, al seu càrrec, l’assegurança que cobreixi la responsabilitat civil a tercers per l’activitat que portarà a terme a les instal·lacions.
8. L’arrendatari, sota la seva responsabilitat i assumint-ne tots els costos, podrà realitzar al local aquelles obres que cregui necessàries per adaptar-lo a l’objecte pactat. Aquestes obres però, no podran modificar l’estructura externa de l’immoble ni afectar la seguretat de l’edifici i sempre es faran prèvia autorització municipal.
Totes aquelles obres realitzades per Espaigua, SL, amb l’autorització de la propietat, quedaran en benefici de l’immoble de manera que en acabar el lloguer no en podran demanar cap tipus d’indemnització. Espaigua, SL, aportarà l’equipament esportiu i d’instal·lació (bombes de cloració...) necessaris per al normal funcionament de l’activitat, equipament que s’endurà quan acabi el present contracte.
9. Espaigua, SL, es fa directament i exclusivament responsable, i n'eximeix de tota responsabilitat la propietat, pels danys que pateixin persones, animals, instal·lacions, serveis o coses que hi hagi a l’interior de l’immoble mentre duri l’arrendament.
Donada l'antiguitat, però, de la instal·lació, si degut a una causa d’avaria major en el filtratge de l’aigua, en la caldera o en les bombes d’impulsió, queda paralitzada la instal·lació, el cost de reparació major i urgent anirà a càrrec de la propietat.
10. L'incompliment d'alguna de les condicions pactades al present serà causa immediata de resolució.
11. A la finalització del contracte Espaigua, SL, haurà de deixar les instal·lacions en l’estat en què les va trobar i lliures de qualsevol material utilitzat per al desenvolupament de l’activitat.
12. En tot cas, la vigència d’aquest contracte resta supeditada a la possibilitat que, en cas d’emergència per una situació de sequera, des de l’Ajuntament de Solsona, a iniciativa pròpia o seguint les indicacions de l’Agència Catalana de l’Aigua, prohibeixi l’ompliment de piscines. En aquest cas, el present contracte restarà anul·lat, sense que cap de les parts contractants pugui reclamar cap tipus d’indemnització a l’altra.
Si, al venciment del contracte, l’import de les obres costejades per Espaigua, SL, supera les quantitats que la part arrendatària hauria d’haver pagat en concepte d’arrendament, l’Ajuntament de Solsona abonarà a Espaigua, SL, la diferència. 
I per a que així consti i en prova de conformitat, signen aquest contracte, per duplicat, però amb un únic efecte, a la ciutat i data al principi assenyalats.»
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del contracte esmentat i autoritzar l’alcaldessa per signar-lo.


	Expedient 82/2023. Conveni de col·laboració amb l'Associació de Propietaris i Veïns del Delta Residencial de Solsona, en relació a l’espai lliure d’edificació situat a l’interior del Delta Residencial 

	Favorable
	Tipus de votació: unanimitat

	Per acord de Junta de Govern Local de 16 de gener de 2023 es va aprovar el conveni de col·laboració amb l’Associació de Propietaris i Veïns del Delta Residencial de Solsona, en relació a l’espai lliure d’edificació situat a l’interior del Delta Residencial.
Atès que abans de la signatura del conveni s’ha consensuat amb l’Associació de Propietaris i Veïns del Delta Residencial de Solsona la modificació de l’acord quart;
A proposta del regidor delegat de Parcs i Jardins,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda introduir aquesta modificació, aprovar el conveni en els termes següents i facultar l’alcaldessa per a la seva signatura.
«Conveni de col·laboració entre l’Ajuntament de Solsona i l’Associació de Veïns del Delta Residencial de Solsona
Solsona, març de 2023
D’una banda, Judit Gisbert i Ester, alcaldessa president de l’Ajuntament de Solsona, amb adreça al carrer del Castell, 20 de Solsona i CIF núm. P2525700G.
De l’altra, Ramon Armengol Fortó, actuant com a president i en representació de l’Associació de Propietaris i Veïns del Delta Residencial Creu de Sant Joan, amb CIF núm. G25220641.
Exposen
Que el Delta Residencial és comprès a l’illa delimitada pels carrers de Pedraforca, de Busa i del Turp, al nucli urbà de Solsona. Està format per un seguit d’habitatges i per un espai interior lliure d’edificació.
Que per accedir a l’espai interior hi ha quatre portes d’accés, situades a la cantonada del carrer de Pedraforca amb el carrer de Busa, a la cantonada del carrer de Pedraforca amb el carrer del Turp, una al carrer del Turp i una altra al carrer de Busa.
Que, atès que a les Normes Subsidiàries de Planejament part de l’interior del Delta Residencial estava qualificat de verd públic, l’Ajuntament de Solsona (en endavant, l’Ajuntament) ha col·laborat en el manteniment de l’espai enjardinat interior i en el consum de l’enllumenat interior.
Que al Pla d’Ordenació Urbanística de Solsona, avui vigent, el Delta Residencial té la qualificació 6.A (ordenació volumètrica predefinida) i l’espai interior és propietat privada segons el Registre de la Propietat.
Que l’any 2015 l’Ajuntament i de l’Associació de Propietaris i Veïns del Delta Residencial Creu de Sant Joan (en endavant, l’Associació) van signar un conveni per permetre l’ús de l’espai interior per part de la totalitat de la població del municipi.
Que és voluntat de l’Ajuntament de Solsona i de l’Associació renovar el conveni descrit al punt anterior per tal de fer possible l’obertura de l’espai interior del Delta i col·laborar conjuntament en el manteniment d’aquest espai.
Acords
Primer. L’Associació es farà càrrec del manteniment de l’espai interior lliure d’edificació situat a l’interior del Delta Residencial, tal i com es fa des que es va fundar l’Associació.
Segon. L’Ajuntament, tal i com ha fet fins al dia d’avui des de la construcció del Delta Residencial, assumeix les despeses corresponents a l’enllumenat de l’espai interior, incloent les partides de consum i manteniment ordinari, l’aigua de rec i la poda dels arbres, conjuntament amb els del carrer Pedraforca. Es podran establir altres col·laboracions puntuals per part de l’Ajuntament per necessitats sobrevingudes i sempre amb el mutu acord entre les parts.
Tercer. L’Associació de Veïns del Delta Residencial es compromet a facilitar el gaudi de l’espai interior a totes aquelles persones que, veïnes o no del barri, vulguin accedir-hi. Amb aquesta finalitat, les quatre portes situades als laterals estaran obertes, almenys entre les 8.00 i les 24.00 hores.
Quart. El conveni que avui se signa tindrà una validesa de dos anys, prorrogables per dues anualitats més si cap de les parts no manifesta de manera expressa el contrari amb una anterioritat de dos mesos abans de la data de la finalització.
I, en prova de conformitat, signen aquest document per duplicat en el lloc i data indicats a l’encapçalament.»


	Expedient 517/2023. Conveni de col·laboració amb l'Agrupament Escolta i Guia Pare Claret per al manteniment de l'entitat

	Favorable
	Tipus de votació: unanimitat

	Es dóna compte del conveni de col·laboració amb l'Agrupament Escolta i Guia Pare Claret per al manteniment de l'entitat, i que es transcriu tot seguit:
«Conveni de col·laboració entre l'Ajuntament de Solsona i l'Agrupament Escolta i Guia Pare Claret
Solsona, ___ de març de 2023
Reunits
D’una banda, Judit Gisbert i Ester, alcaldessa de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb CIF núm. P2525700G.
I, de l’altra, ____________________________, en representació de l’Agrupament Escolta i Guia Pare Claret, actuant en el seu nom i representació, amb seu social al passeig de Sant Antoni M. Claret, 22, baixos, i amb CIF núm. G08931974.
Exposen
I. Que l’Agrupament Escolta i Guia Pare Claret (en endavant, l’Agrupament) és una associació de lleure sense ànim de lucre amb seu a Solsona.
II. Que l’Agrupament presta una actuació en l’àmbit del lleure infantil i juvenil en què participa un nombre considerable de nens i nenes de Solsona.
III. Que, a banda de l’activitat detallada al punt anterior, al llarg de l’any l’Agrupament col·labora de manera activa en diverses manifestacions lúdiques i/o festives que se celebren a la ciutat.
IV. Que l’Agrupament manifesta la voluntat de continuar oferint el servei de lleure més amunt esmentat, així com la seva participació en els actes de la ciutat.
V. Que l’Ajuntament és conscient de la importància de la tasca que presta l’Agrupament, per la qual cosa palesa la voluntat de col·laborar econòmicament en la despesa ordinària anual de la mateixa.
VI. Que ambdues parts creuen convenient redactar un conveni de col·laboració pel qual es regulin les condicions en què es farà efectiva la col·laboració municipal.
Per tot això, les parts
Acorden
1. L’Ajuntament farà efectiva una aportació anual de 500,00 € a l’entitat per col·laborar en el manteniment de la mateixa. Aquesta aportació resta condicionada al compliment d’allò que es preveu als acords 2n i 3r d’aquest conveni.
2. A canvi de l’aportació esmentada a l’acorda anterior, l’Agrupament es compromet a mantenir l’activitat de lleure adreçada als infants i joves de Solsona.
3. Igualment, l’Agrupament es compromet a participar en les activitats que se celebren a Solsona i que es relacionen a continuació:
· Col·laboració en la cavalcada de Reis que s’organitza des de la regidoria de Cultura de l’Ajuntament el dia 5 de gener.
· Realització de la catifa que, amb motiu de la celebració del diumenge de Corpus, es fa a la plaça del Palau Episcopal.
· Col·laboració en una tercera activitat que es consensuarà anualment amb l’Ajuntament (s’informarà com a mínim amb un mes d'antelació).
4. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
· memòria justificativa de l’actuació
· cost total de l’actuació (còpia de les factures i altres documents de valor probatori equivalent) i comprovants de pagament
· finançament de l’actuació (recursos propis i altres ajuts)
· full de dades bancàries.
5. El conveni que avui se signa tindrà una validesa de quatre anys i serà prorrogable per acord manifestat de manera expressa per ambdues parts.
I, en prova de conformitat, signen aquest conveni per duplicat al lloc i data que figuren a l‘encapçalament.»
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 447/2023. Bases convocatòria línies d'ajut de la regidoria de Cultura 2023

	Favorable
	Tipus de votació: unanimitat

	Atès que, des de la regidoria de Cultura, s'han redactat les bases reguladores dels ajuts pera associacions i col·lectius culturals de Solsona de l'exercici 2023,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
1. Aprovar inicialment les bases reguladores dels ajuts per a associacions i col·lectius culturals de Solsona de l'exercici 2023 i obrir la convocatòria de les línies d'ajut de la regidoria de Cultura; el termini de presentació de les sol·licituds finalitza el dia 30 de maig de 2023. El text íntegre de les bases s'adjunta en forma d'annex.
2. Exposar al públic l'anunci de les bases i de la convocatòria de les subvencions pel termini de 20 dies hàbils, als efectes de reclamacions, mitjançant la seva publicació al Butlletí Oficial de la Província de Lleida, al taulell d'anuncis i a la pàgina web de l'Ajuntament; si transcorregut el termini assenyalat no es presenten al·legacions, les bases quedaran aprovades definitivament.
«Bases reguladores dels ajuts per a associacions i col·lectius culturals de Solsona
Article 1. Objecte
La finalitat d'aquestes bases és exposar el conjunt de condicions i el procediment a seguir per a la sol·licitud, la concessió, la justificació i el pagament dels ajuts i subvencions per a les associacions i col·lectius culturals sense ànim de lucre i per a les persones físiques del municipi de Solsona.
Des de l'Ajuntament de Solsona es vol fomentar la iniciativa ciutadana en activitats de caire cultural, contribuint al seu finançament i/o consecució. Es fa referència a accions culturals de caràcter tradicional o de caire innovador que es programin dins el territori municipal i, d'aquesta manera, contribuir a generar una societat més participativa, més oberta i més solidària.
El teixit associatiu és una eina dinamitzadora de la ciutat i el motor de la seva vitalitat. Per això, un dels objectius fonamentals de l'Ajuntament de Solsona és continuar impulsant la vida associativa a través d’ajuts econòmics i/o infraestructurals, en forma de convenis i/o subvencions.
Aquests ajuts constitueixen una doble via de participació: de l'Ajuntament en les activitats organitzades per les entitats i de les mateixes entitats en la programació i planificació de l'oferta organitzada pel propi consistori.
Per altra banda, les subvencions s'han d'entendre com un ajut de l'Ajuntament per a l'impuls de noves associacions i/o de nous projectes i línies d'actuació o de projectes puntuals de les entitats ja existents, més que no pas com una contribució obligatòria de l’Administració en l'activitat ordinària de les entitats.
L’objecte d’aquestes bases és establir la normativa general per a la sol·licitud, concessió, justificació i pagament de les subvencions que atorga l’Ajuntament de Solsona.
Article 2. Règim jurídic
· Aquests ajuts estan sotmesos al règim jurídic de subvencions regulat a la Llei 38/2003, de 17 de novembre, General de Subvencions i el Reial Decret 887/2006, de 21 de juliol pel qual s'aprova el Reglament de la Llei General de Subvencions.
· Pel que fa a la tramitació administrativa general resta sotmès a la Llei 39/2015 de l’1 d’octubre, del Procediment Administratiu Comú de les Administracions Públiques.
Article 3. Import i quantitat màxima de les subvencions
· La consignació pressupostària màxima assignada a aquests ajuts és de 7.000,00 € a càrrec de l’aplicació pressupostària 3380.48004.
· L’Ajuntament de Solsona no s’obliga, en cap cas, a exhaurir aquest import màxim.
Article 4. Beneficiaris
Podran optar a aquests ajuts i beneficiar-se’n:
· Entitats o associacions culturals sense ànim de lucre que tinguin el seu domicili social al municipi de Solsona. Han d'estar inscrites en el Registre d'entitats de la Generalitat de Catalunya. Cal aportar una còpia del registre i estatuts a l’Ajuntament de Solsona.
· Persones físiques en nom propi o en representació d'un col·lectiu que hagi d’exercir l’activitat en què es fonamenta l’atorgament de la subvenció o que estigui en una situació que legitimi la subvenció.
Quedaran excloses d'aquesta normativa aquelles entitats i/o associacions que no respectin el marc democràtic actual, que no assumeixin els principis de conducta reconeguts, com ara la Declaració Universal dels Drets Humans i altres de naturalesa similar, o bé que practiquin actuacions xenòfobes, racistes, homòfones o misògines.
No podran tenir la condició de beneficiàries les persones o entitats en les quals concorri alguna de les circumstàncies de l’article 13.2 de la Llei 38/2003, de 17 de novembre, general de subvencions.
Compatibilitat de les subvencions: seran compatibles amb altres ajuts destinats a la mateixa activitat sempre i quan les quantitats no excedeixin, conjuntament, el cost total de l’actuació programada.
Consignació pressupostària: les subvencions tindran la consideració de despeses públiques i l’efectivitat d’aquestes quedarà condicionada a l’existència de crèdit pressupostari suficient.
Article 5. Requisits i obligacions dels beneficiaris
· Haver reintegrat qualsevol subvenció anteriorment revocada per l’Ajuntament de Solsona.
· Estar al corrent del compliment de les seves obligacions tributàries, amb la seguretat social i amb aquest Ajuntament, abans de la concessió de la subvenció.
· Complir l’objectiu, executar el projecte, fer l’activitat o adoptar el comportament que fonamenta la concessió de la subvenció.
· Justificar el compliment dels requisits i condicions, així com la realització de l’activitat i el compliment de la finalitat que determinen la concessió de l’ajut.
· Sotmetre’s a les actuacions de comprovació que puguin efectuar els òrgans competents, aportant tota la informació que els sigui requerida.
· Comunicar l’obtenció d’altres subvencions, ajuts, ingressos o recursos que financin les activitats subvencionades. Aquesta comunicació haurà d’efectuar-se tan aviat com es coneguin i, en tot cas, amb la finalitat de garantir l’adequat exercici de les facultats de comprovació i control.
· Conservar els documents justificatius de l’aplicació dels fonts rebuts, inclosos els documents electrònics, en tant que puguin ser objecte de les actuacions de comprovació i control.
· Utilitzar el català en la documentació i en els elements de difusió generats per les activitats subvencionades i també durant la realització d’aquestes activitats.
· Complir amb la normativa sectorial i específica que afecta l’activitat per la qual s’ha sol·licitat aquesta subvenció.
· Donar compliment a les altres obligacions que consten en aquestes bases.
Article 6. Tipus d’ajut
Hi ha diferents fórmules d’aportació municipal:
1. Subvenció per a la creació i desenvolupament d’un projecte cultural adreçat a persones físiques. El suport en aquest cas pot ser econòmic, de caràcter tècnic, d'equipaments i/o infraestructura. El cos de pactes que serà objecte de cooperació s'haurà de correspondre amb uns objectius i programes coincidents amb l'Ajuntament, el qual adopta i prioritza la via de la cooperació per potenciar la creació cultural de la ciutat. L’ajut s’atorgarà mitjançant concurrència competitiva quan:
· La creació del projecte cultural sigui d’autoria local
· Es dugui a terme a la ciutat
· Quan el projecte sigui la publicació d’un llibre o bé la gravació d’un CD, la subvenció vindrà determinada en la compra d’exemplars per un import de 200,00 € sempre i quan aquesta tipologia d’ajut no superi el 12% del pressupost total de la línia d’ajuts.
El procediment serà el següent: certificació de l’existència de crèdit suficient i la fórmula del conveni s’utilitzarà preferentment en les subvencions pluriennals.
2. Subvenció per a la creació i desenvolupament d’un projecte cultural adreçat a una entitat, associació o col·lectiu. Dins la línia ordinària s’hi podran acollir aquella entitat, associació o bé col·lectiu en què l’acció cultural a fer tingui un caràcter anual i que abastin o responguin a una proposta concreta d’activitat. L’ajut s’atorgarà mitjançant concurrència competitiva.
3. Independentment de les anteriors, també es pot sol·licitar una subvenció extraordinària: ajut econòmic concedit a una entitat o col·lectiu per a una activitat puntual no previsible en la programació ordinària. La seva concessió quedarà condicionada a la disponibilitat pressupostària municipal.
4. Ajuts a festes de barri: aportació econòmica que s’atorgarà a totes aquelles associacions de veïns o persones físiques que representin un col·lectiu veïnal que presentin una instància dins el termini establert per la sol·licitud. La subvenció serà d’un 25 % de totes aquelles factures que es presentin un cop acabada la festa que no corresponguin a productes alimentaris. L’import màxim que es concedirà per cada festa de barri serà de 250,00 €.
Article 7. Documentació a presentar
Les persones físiques o jurídiques que desitgin sol·licitar un ajut hauran de presentar les seves sol·licituds en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) A la seu electrònica a l'Ajuntament de Solsona, al catàleg de tràmits que figura a l’adreça: https://solsona.eadministracio.cat
b) A les oficines de Correus.
c) A les oficines diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al Registre General de l’Ajuntament de Solsona (carrer del Castell, 20, 25280 Solsona), telèfon 973480050 horari: dilluns de 8.30 a 19.00 hores (ininterrompudament) i de dimarts a divendres de 8.30 a 14.30 hores.
S’hi ha de fer constar:
· Previsió de finançament.
· Previsió temporal de l’execució.
· Declaració que no té cap causa de prohibició per a rebre la subvenció (art. 13 LGS).
· Declaració d’acceptació de la present base.
· Declaració d’estar al corrent del compliment de les obligacions tributàries i de la Seguretat Social.
Article 8. Terminis
Termini de presentació: el termini per presentar les sol·licituds dels ajuts s’iniciarà l’endemà de la publicació d’aquestes bases i durarà fins el dia 30 de maig de 2023.
Termini per justificar: la data per a justificar l'ajut, si s'escau, serà, com a màxim, fins al dia 15 de desembre de 2023.
Article 9. Criteris de valoració de les sol·licituds per a la concessió de subvencions
Les sol·licituds seran analitzades per la regidoria de Cultura amb la finalitat de fer una distribució racional dels recursos disponibles i una avaluació dels projectes presentats.
Es tindran en compte els criteris de valoració següents:
1. Interès general i municipal del projecte.
2. Caire innovador i singularitat del projecte.
3. Activitats de recuperació i manteniment d'aspectes vinculats a la cultura popular i tradicional del municipi.
4. Activitats que afavoreixin la integració, la solidaritat, l'atenció a la diversitat, la igualtat d'oportunitats, les relacions intergeneracionals i el respecte al medi.
5. Les accions que potenciïn la difusió i el coneixement del patrimoni cultural de la ciutat de Solsona, així com la seva conservació i divulgació.
6. Propostes que complementin aspectes de l'oferta cultural generada des de l'Ajuntament.
7. Projectes o activitats que estiguin promoguts conjuntament per més d'una entitat i que afavoreixin el treball de col·laboració entre associacions.
8. Difusió del nom de la ciutat.
Article 10. Obligacions dels perceptors
Obligacions:
1. Fer constar en els materials de difusió i publicitat de l'activitat el logotip de l'Ajuntament de Solsona, regidoria de Cultura, d'acord amb els models tipogràfics aprovats per la Corporació “amb el suport de” o “amb la col·laboració de”.
2. Elaborar un resum avaluatiu un cop realitzada l'activitat acompanyat dels programes o cartells.
3. Trametre de forma regular a la regidoria de Cultura la informació de les activitats per realitzar amb el temps suficient per poder fer-ne la difusió adequada.
4. Assumir totes les despeses d'organització de les activitats que es duguin a terme: assegurança de responsabilitat civil, infraestructura, serveis sanitaris, neteja, etc., assumint el projecte com una activitat pròpia.
5. Comprometre's a comunicar qualsevol canvi que sorgeixi en les activitats previstes amb la suficient antelació.
Article 11. Pautes i procediment
Un cop presentades les sol·licituds:
L'avaluació es realitzarà en el termini de 30 dies a partir de la finalització del termini de presentació i se'n donarà resposta expressa.
La concessió o la denegació es notificarà expressament a cada entitat o col·lectiu.
Si l'acord és de concessió de l'ajut sol·licitat, s'especificarà l'entitat o associació que l'ha rebut, l'import que s'ha atorgat i el concepte pel qual s'ha concedit. En el termini de 10 dies els interessats hauran de comunicar l'acceptació a la regidoria de Cultura.
Si l'acord és de denegació, se n'argumentarà la causa a l’entitat.
El pagament dels ajuts econòmics s'efectuarà segons les previsions econòmiques de l'Ajuntament de Solsona, tenint en compte la naturalesa de l'activitat i el projecte o programa presentat. El pagament de la subvenció es realitzarà en el termini de tres mesos des de la data de justificació de la subvenció, en el cas que en el conveni no s’especifiqui una data concreta.
Article 12. Justificació, pagament i publicitat
Totes les subvencions s’hauran de justificar mitjançant factures originals o amb fotocòpia compulsada amb data de 2023 comprovants de pagament i acompanyades d’una instància i dels documents següents:
· Fitxa de dades bancàries (model 1).
· Compte justificatiu per a subvencions, el qual inclou la memòria justificativa i econòmica de l’actuació (model 2).
· Memòria de realització de l’actuació (model 3).
· Memòria econòmica de l’actuació (model 4).
· Declaració de subvencions rebudes (model 5).
· Acreditació gràfica de la col·laboració de l’Ajuntament de Solsona en lloc visible.
Es tindran en compte únicament els requisits establerts en els criteris de valoració inexcusablement. Els beneficiaris dels ajuts hauran de posar el logotip de l’Ajuntament de Solsona i fer-ne constar la seva col·laboració en lloc visible en tot el material elaborat per a l’activitat. Cas de no compliment d’aquest requisit serà retirat l’ajut.
Un cop comunicada la concessió de l’ajut, el beneficiari haurà de presentar els justificants a l’Ajuntament de Solsona abans del 15 de desembre de 2023 sense possibilitat de pròrroga.
Una vegada justificada degudament la despesa i acreditar gràficament els requisits de publicitat, l’abonament de l’ajut econòmic concedit es realitzarà per transferència bancària o xec nominatiu.
Així mateix, en cap cas s’abonarà un ajut superior al del cost de l’activitat.
Article 13. Publicitat de les bases
Es procedirà a la publicació de les bases reguladores i de la convocatòria de subvencions, així com de les subvencions concedides, a la Base de Dades Nacional de Subvencions, en els termes establerts a la Llei general de subvencions.
L’Ajuntament de Solsona publicarà a la seva web les bases i convocatòria, així com la relació de subvencions concedides amb indicació de l’import, entitats beneficiàries i objecte de la subvenció, segons estableix la Llei 19/2014, de 29 de desembre, de transparència, accés a la informació pública i bon govern, sens perjudici de la seva publicació en altres diaris o butlletins oficials.
MODEL 1
FITXA DE DADES BANCÀRIES
En/na ________________________________________________________amb domicili a (ciutat) ________________________________ CP __________, (adreça) ____________________________________, amb DNI ____________ actuant en nom propi/en representació de __________________________________________, amb domicili a (ciutat) _________________________, CP ________, (adreça) ______________________________________________, amb CIF _____________ telf. ___________ adreça electrònica _____________________.
Us autoritza perquè totes les quantitats que corresponguin percebre a mi o al meu representat, per qualsevol concepte, amb càrrec als fons de l’Ajuntament de Solsona, puguin ser pagades mitjançant ingrés al compte corrent següent:
Entitat bancària o caixa d’estalvis:
Adreça i codi postal: __________________________________________________
Sucursal de (localitat):_________________________________________________ 
NÚMERO DE COMPTE IBAN    
A (localitat) ______________________, ____ de/d’_________________ de 2023
[image: image1.jpg]L’interessat /La interessada



Signat: ___________________
MODEL 2
COMPTE JUSTIFICATIU PER A SUBVENCIONS
En/na ________________________________________________________amb domicili a (ciutat) ________________________________ CP __________, (adreça) ____________________________________, amb DNI ____________ actuant en nom propi/en representació de __________________________________________, amb domicili a (ciutat) _________________________, CP ________, (adreça) ______________________________________________, amb CIF _____________ telf. ___________ adreça electrònica _____________________.
Actuació subvencionada:
Títol actuació:
Data resolució atorgament:
Cost de l’actuació:
Import de la subvenció:
Com a representant del beneficiari de la subvenció FAIG CONSTAR:
· Que havent-se obtingut per part d’aquesta entitat la subvenció que es detalla anteriorment aquesta ha estat acceptada i  l’actuació subvencionada s’ha realitzat amb  compliment de  totes les  obligacions imposades.
· Que els justificants inclosos en la relació de despeses adjunta tenen una relació directa amb l’objecte de l’actuació subvencionada.
· Que en els imports dels justificants consignats en la relació de despeses adjunta no s’ha inclòs l’IVA  (en el cas que es tracti d’IVA deduïble).
· Que s’adjunten els documents originals que consten a la relació de despeses adjunta.
· Que aquesta entitat/persona física no té cap obligació econòmica pendent de pagament respecte de l‘Ajuntament de Solsona i que està al corrent de pagament de les obligacions tributàries i de la Seguretat Social.
· Que s’autoritza l’Ajuntament de Solsona a obtenir les corresponents certificacions telemàtiques de l'Agència Estatal d’Administració Tributària i de la Tresoreria General de la Seguretat Social.
Solsona, ____ de/d’ ______________ de 2023
Signat:___________________
Documentació adjunta:
- memòria de realització de l’actuació
- memòria econòmica de l’actuació
- documentació gràfica que acredita la visualització de l’Ajuntament de Solsona en l’actuació subvencionada.
MODEL 3
MEMÒRIA DE REALITZACIÓ DE L’ACTUACIÓ
Actuació subvencionada:
Títol actuació:
Data resolució atorgament:
Cost de l’actuació:
Import de la subvenció:
Descripció detallada de les activitats realitzades i resultats obtinguts:
Solsona, ____ de _____________ de 2023
Signat: ___________________
MODEL 4
MEMÒRIA ECONÒMICA DE L’ACTUACIÓ
Cost i finançament de l’actuació:
Cost total de l’actuació: ____________________________________________________________________________
Subvenció concedida: _____________________________________________________________________________
Fons propis: ______________________________________________________________________________________
Altres subvencions: (entitat que subvenciona i quantitat)
- 
- 
- 
Ingressos que genera l’actuació: ____________________________________________________________________
Altres aportacions: _________________________________________________________________________________
TOTAL FINANÇAMENT: ____________________________________________________________________________
Relació de despeses:
Núm. factura
Data factura
Proveïdor
CIF
Concepte de la despesa
Import total factura
Import justificat
Data de pagament
Total despesa justificada: _________
Signat: ___________________
MODEL 5
DECLARACIÓ DE SUBVENCIONS REBUDES
En/na ________________________________________________________amb domicili a (ciutat) ________________________________ CP __________, (adreça) ____________________________________, amb DNI ____________ actuant en nom propi/en representació de __________________________________________, amb domicili a (ciutat) _________________________, CP ________, (adreça) ______________________________________________, amb CIF _____________ telf. ___________ adreça electrònica _____________________.
DECLARO:
 
No haver rebut cap altra subvenció de l’Ajuntament de Solsona ni de cap altre ens públic per sufragar el cost d’execució de les obres objecte d’aquesta sol·licitud.
 
Haver sol·licitat i/o rebut les següents subvencions que s’assenyalen per aquesta actuació:
Data
Administració concedent
Import sol·licitat
Import concedit
1. Que estic assabentat/da que la manca de justificació documental d’aquestes subvencions comporta l’anul·lació de la subvenció concedida per l’Ajuntament de Solsona.
2. Que conec la meva obligació de comunicar a l’Ajuntament de Solsona l’obtenció d’altres subvencions per a la mateixa finalitat.
I, perquè així consti, signo aquesta declaració. 
Signatura i data:»


DESENVOLUPAMENT LOCAL
	Expedient 463/2023. Fira de Sant Isidre 2023 – instal·lació parada

	Favorable
	Tipus de votació: unanimitat

	Vista la sol·licitud de permís per instal·lar una parada de venda de productes tèxtils i joguines durant la Fira de Sant Isidre 2023;
A proposta del regidor delegat de Desenvolupament local,
La Junta de Govern local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda traspassar aquesta sol·licitud al Consell Comarcal del Solsonès, ens organitzador de la Fira.


GOVERNACIÓ
	Expedient 495/2023. Ampliació gual – c/ de la Verge de Fàtima, 30

	Favorable
	Tipus de votació: unanimitat

	Vista la sol·licitud d’ampliació d’un gual situat al carrer de la Verge de Fàtima per tal que els seus usuaris puguin maniobrar a l’hora d’entrar i sortir els vehicles del garatge;
Vist l’informe 91/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que s’allargarà la línia groga existent davant del gual fins a enllaçar-la amb la línia groga del gual núm. X.


	Expedient 351/2023. Associació de Dones del Solsonès – caminada popular, 12 de març de 2023

	Favorable
	Tipus de votació: unanimitat

	Vista la sol·licitud presentada i subscrita per Conxita Flores i Terricabras, representant de l'Associació de Dones del Solsonès, amb NIF núm. G25563743, en què, amb motiu de la 6a edició de la caminada popular "Ens movem per les dones" el dia 12 de març, de les 8.30 a les 13.00 hores, activitat autoritzada per acord de la Junta de Govern Local del dia 20 de febrer de 2023, demana autorització per fer una xocolatada, a la plaça del Camp, un cop acabada la caminada, i poder utilitzar uns fogons portàtils;
Vist que disposen del carnet de manipulador d'aliments i de la corresponent assegurança de responsabilitat civil;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 464/2023. Òmnium Cultural del Solsonès – ocupació espai públic i utilització material

	Favorable
	Tipus de votació: unanimitat

	Vista la sol·licitud presentada i subscrita per Maria Rosa Cases i Grau, amb DNI núm. ***5022**, presidenta d'Òmnium Cultural del Solsonès, en què, amb motiu de l'acte "Poetes i músics per la República", demana poder fer ús de la plaça de Sant Joan el dia 1 d'abril, de les 18.00 a les 21.00 hores; també demana poder disposar de l'equip de so, dos micròfons, 50 cadires de plàstic i una connexió al subministrament elèctric;
Vist l’informe 83/2023 emès per la Policia Local i a proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. S’ha de tenir en compte que l’activitat no ha d’impedir el pas dels vianants ni la circulació de qualsevol vehicle d’urgències. En el cas que l’actuació es realitzi a l’exterior de la plaça, s’haurà d’avisar la Policia Local per reservar els estacionaments i tallar la circulació del carrer de la Regata. 


	Expedient 500/2023. Instal·lació d'una caseta i venda de material pirotècnic, del 19 al 23 de juny de 2023

	Favorable
	Tipus de votació: unanimitat

	Vista la sol·licitud d’autorització per instal·lar, al Camp del Serra, una caseta metàl·lica modular destinada a la venda de material pirotècnic del 19 al 23 de juny de 2023;
Vist l'escrit tramès per la Subdelegació del Govern a Lleida, en el qual es comunica que s’ha iniciat el procediment per autoritzar la instal·lació i venda de productes pirotècnics en una caseta sense magatzem (tipus M), categories autoritzades: F1, F2, F3, P1 i T1, a Pirofestes Minorisa, SL, amb CIF núm. B02900074, del 19 al 23 de juny de 2022 al Camp del Serra de Solsona,
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Informar favorablement la sol·licitud, però condicionar aquest acord a l'autorització de la Subdelegació del Govern.
2. Recordar a la sol·licitant que caldrà que efectuï el pagament del preu per ocupació de la via pública segons el que estableix l'ordenança actualment vigent. El preu públic per les casetes de pirotècnia, situades en terrenys d'ús públic ascendeix a 40,00 €/dia; per tant, l'import a abonar és de 200,00 €. L'import s'haurà d'abonar abans d'instal·lar la caseta al compte bancari de l'Ajuntament de Solsona núm. ES60 2100 0081 9902 0000 0425.


	Expedient 476/2023. Autorització pràctiques de tir, dia 17 d'abril de 2023

	Favorable
	Tipus de votació: unanimitat

	Vist l'informe 85/2023, de 9 de març, emès pel caporal cap de la Policia Local de Solsona on demana que s'autoritzi els agents de la Policia Local, amb la seva arma reglamentària, a assistir al Club de Tir Olímpic Berga per tal de realitzar les pràctiques de tir el dia 17 d'abril de 2023;
Vist el que estableix l'article 25 del Decret 219/1996, de 12 de juny, pel qual s'aprova el Reglament d'armament de les policies locals;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les pràctiques de tir el dia 17 d'abril de 2023 al Club de Tir Olímpic Berga als agents amb núm. de TIP 009, 006, 007, 014, 017, 018, 021 i 022.


HISENDA
	Expedient 1734/2021. Bonificació 50 % IBI – instal·lació d'un sistema de captació d'energia solar fotovoltaica d’autoconsum en una instal·lació en sòl urbà, c/ del Castell

	Favorable
	Tipus de votació: unanimitat

	Vista la sol·licitud de bonificació corresponent de l’impost sobre béns immobles (IBI), per a l'obra d'instal·lació d'un sistema de captació d'energia solar fotovoltaica d'autoconsum en un habitatge situat al carrer del Castell, 8, (llicència núm. Mn2021/152), llicència concedida per acord de la Junta de Govern Local el dia 13 de desembre de 2021;
Vist que s'ha aportat la documentació justificativa de final d'obra (registre d'entrada 2023-E-RE-394, de 3 de març);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00€) per any, fins un màxim de 3 anys, a la instal·lació d'un sistema de captació d'energia solar fotovoltaica d'autoconsum en l'habitatge situat al carrer del Castell, 8, (ref. cadastral 7304210CG7570S0002XE).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


MERCAT
	Expedient 2405/2022. Dret a tanteig – parada del mercat de venda no sedentària de Solsona

	Favorable
	Tipus de votació: unanimitat

	Vist que en data 14 de desembre del 2022, X, amb DNI núm. ***9260**, titular d’una parada del mercat de venda no sedentària de Solsona, va presentar a l’Ajuntament de Solsona una sol·licitud per tal de traspassar-se la parada del mercat de venda no sedentària de Solsona per un preu de 2.000,00 € al·legant que la seva mare, titular inicial de la parada, ha mort després d’una llarga malaltia;
Vist que, al juliol de 2021, X, amb DNI núm. ***3707**, va transmetre la parada, ja per problemes de salut, al seu fill i titular actual X (exp. 1235/2021);
Vist que, en la justificació dels motius al·legats per la transmissió, el titular de la parada al·lega que amb la defunció de la seva mare vol traspassar la parada i fer una reestructuració de la seva activitat professional;
Vist que, en data 17 de desembre del 2022, X ha presentat una segona instància modificant l’import de transmissió i demanant un import definitiu de 1.500,00 €;
Vist que, d’acord amb l’article 15, apartat 7, de la Llei 18/2017 d’1 d’agost de comerç, serveis i fires les autoritzacions dels mercats de marxants són transmissibles quan es produeix una situació sobrevinguda a la voluntat del marxant;
Vist que, en data 23 de gener del 2023, la Junta de Govern Local va aprovar l’oferta de transmissió de l’autorització per a la venda no sedentària al mercat de Solsona per un import de 1.500,00 €;
Vist que, en data 24 de febrer del 2023, va finalitzar el termini per presentar ofertes havent-se presentat una única oferta per part de X, amb DNI núm. ***2612**;
Vist que d’acord amb l’article 15, apartat 7, de la Llei 18/2017 d’1 d’agost de comerç, serveis i fires, l’Ajuntament de Solsona té dret a tanteig;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda exercir el dret a tempteig i quedar-se amb l’autorització per a la venda no sedentària corresponent a la parada número 27 per un import de 1.500,00 €.


PERSONAL
	Expedient 142/2023. Permís per formació

	Favorable
	Tipus de votació: unanimitat

	La legionel·losi és una malaltia que afecta les vies respiratòries i que, depenent de les característiques del malalt, pot ser molt greu. La via d’entrada a l’organisme és a través de la inhalació d’aerosols contaminats per legionel·la, un bacteri ambiental que es troba molt estès a la natura, en llacs, rius i estanys. Del medi natural pot passar a algunes instal·lacions que contenen aigua i, segons si troba les condicions que afavoreixin el seu creixement i multiplicació (temperatura, brutícia, estancament), aquesta aigua colonitzada per legionel·la, quan és dispersada en forma d’aerosol, es converteix en un focus d’infecció i pot produir legionel·losi en les persones que la inhalin. Tenint en compte els medis a través dels quals es vehicula la legionel·la, la millor forma de prevenció és l’adopció de mesures dirigides a evitar-ne la colonització, multiplicació i dispersió.
El Reial decret 487/2022 de 21 de juny, pel que s’aproven els requisits sanitaris per a la prevenció i el control de la legionel·losis, té com a objecte la prevenció i el control de la legionel·losi i estableix les mesures sanitàries a aplicar a les instal·lacions susceptibles de proliferació i disseminació de legionel·la. Entre altres preceptes, l’article 18 estableix que els titulars de les instal·lacions garantiran que tot el personal propi o extern tingui la formació necessària per executar les activitats de control i prevenció de la legionel·losis, així com tot el personal que faci operacions menors a les instal·lacions com mesures de temperatura, comprovació de nivells de biocides, control de PH...
Vist que en diverses instal·lacions municipals és necessari fer les tasques de prevenció i control de la legionel·losi i algunes de les persones treballadores d’aquests equipaments complementen el servei extern contractat per l’Ajuntament fent tasques menors a les instal·lacions com poden ser mesures de temperatura, comprovació de nivells de biocides i control de PH, entre d’altres, i és necessari que aquest personal disposi de la formació inicial necessària o bé de la formació de reciclatge que estableix la normativa;
Vist que està previst que els dies 11, 12, 13 i 14 d’abril, de les 9.00 a les 15.15 hores, es faci el curs inicial de Prevenció i Control de la Legionel·losi (25h) i que els dies 12 i 13 d’abril, de les 9.00 a les 15 hores, es faci el curs de Renovació del curs de prevenció i control de la legionel·losi (10h) pel personal que ja disposa de la formació inicial;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d’Hisenda i Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la proposta presentada per l’àrea de Recursos Humans en resposta a les necessitats del compliment de la normativa per a la prevenció i el control de la legionel·losi sol·licitat per la regidoria d’Esports i l’enginyer municipal, i autoritzar la formació de 10 persones per al curs inicial de Prevenció i Control de la Legionel·losi (25h) i de 4 persones per al curs de Renovació del curs de Prevenció i Control de la Legionel·losi (10h). S’acorda autoritzar el total d’hores de formació del personal que ha de fer aquesta formació i facilitar els horaris de treball per a l'assistència a la formació. Cal registrar al portal de control horari les hores de formació realitzades de tot el personal que faci el curs i una vegada finalitzada la formació caldrà fer arribar el certificat corresponent a Recursos Humans.


	Expedient 470/2023. Permís per formació

	Favorable
	Tipus de votació: unanimitat

	Vista la sol·licitud presentada per una tècnica municipal, amb DNI núm. ***0561**, en que sol·licita permís per fer el curs “VIII Seminari de contractació”, organitzat per l’Escola d’Administració Pública de Catalunya, que s'impartirà en modalitat hibrida (3 sessions en línia i 3 sessions presencials) els dies 29 de març, 26 d'abril, 31 de maig, 27 de setembre, 25 d'octubre i 29 de novembre de 2023, de les 9.30 a les 14.00 hores;
Vist que aquesta tècnica, amb DNI núm. ***0561**, no té autoritzades fins el dia d'avui cap hora de formació coincidents amb la jornada de treball per l’exercici 2023;
Vist el que estableix el pacte-conveni de l'Ajuntament de Solsona a l’article 10;
A proposta del regidor delegat d’Hisenda i Administració;
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i aprovar les despeses pel desplaçament de la formació. Cal registrar al sistema de control horari la jornada destinada a la formació. Una vegada finalitzada la formació caldrà fer arribar el certificat corresponent.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


	Expedient 478/2023. Consell Comarcal del Solsonès – designació membre tribunal qualificador

	Favorable
	Tipus de votació: unanimitat

	Vista la sol·licitud presentada per Immaculada Jané i Viñals, amb DNI núm. ***4964**, de data 7 de març de 2023, on sol·licita permís per al compliment d’un deure inexcusable de caràcter públic o personal amb motiu del seu nomenament com a vocal titular representant de l’Escola d’Administració Pública al tribunal qualificador de la convocatòria per proveir dues places de secretari/a interventor/a del Servei d'Assistència Tècnica al Consell Comarcal del Solsonès;
Vist que Immaculada Jané i Viñals, amb DNI núm. ***4964**, és col·laboradora a títol individual als processos de selecció de personal en representació de l'Escola d’Administració Pública de Catalunya i està inscrita a la base de dades de personal col·laborador;
Vist que amb data 24 de febrer de 2023 l'Escola d'Administració Pública de Catalunya ha designat vocal titular a Immaculada Jané i Viñals, amb DNI núm. ***4964**, en el tribunal qualificador de la convocatòria per proveir dues places de secretari/a interventor/a del Servei d'Assistència Tècnica al Consell Comarcal del Solsonès així com un suplent en el cas en què no pogués assistir;
Vist que el Consell Comarcal del Solsonès ha comunicat a Immaculada Jané i Viñals, amb DNI núm. ***4964** que ha estat designada com a vocal titular del tribunal seleccionador i l’ha convocat el dia 15 de març de 2023 a les 8.30 hores a la seva seu per executar el procés de selecció;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir a Immaculada Jané i Viñals, amb DNI núm. ***4964**, permís per serveis en altres administracions per assistir al tribunal qualificador de la convocatòria per proveir dues places de secretari/a interventor/a del Servei d'Assistència Tècnica al Consell Comarcal del Solsonès el dia 15 de març de 2023.


SUBVENCIONS
	Expedient 520/2023. Oficina de Suport a la Iniciativa Cultural – adquisició de novetats editorials en català o en occità per a la biblioteca Carles Morató

	Favorable
	Tipus de votació: unanimitat

	Al DOGC núm. 8873, de 13 de març de 2023, es va publicar la Resolució CLT/817/2023, de 28 de febrer, per la qual es dona publicitat a l'Acord del Consell d'Administració de l'Oficina de Suport a la Iniciativa Cultural, pel qual s'aprova la convocatòria en l'àmbit de les biblioteques, per a la concessió de subvencions en espècie, en règim de concurrència no competitiva, per a l'adquisició de novetats editorials en català o en occità destinades a  biblioteques del Sistema de Lectura Pública per a l'any 2023.
Atès que a la biblioteca Carles Morató, li correspon, d'acord amb la resolució de convocatòria, una subvenció de 8.000,00 €;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda acollir-se a la convocatòria prevista a la Resolució CLT/817/2023 i sol·licitar un ajut per a l'adquisició de novetats editorials en català o en occità per a la biblioteca Carles Morató.


URBANISME
	Expedient 2142/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/65
DNI sol·licitant: ***5036**
Obres a realitzar: neteja i sanejat del cel obert compartit d'un edifici
Registre d’entrada: 2022-E-RE-1385, de 5 de novembre
Pagament de la llicència: 7 de novembre 2022.


	Expedient 92/2023. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/66
DNI sol·licitant: ***8292**
Adreça: plaça de Sant Pere, 6, baixos B
Registre d’entrada: 2023-E-RE-97, de 14 de gener
Data de pagament: 16 de gener de 2023.


	Expedient 141/2023. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/67
DNI sol·licitant: ***6361**
Obres a realitzar: reforma de l’ascensor existent en un edifici
Registre d’entrada: 2023-E-RC-195, de 20 de gener
Pagament de la llicència: 20 de gener de 2023.


	Expedient 465/2023. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/68
DNI sol·licitant: ***4448**
Obres a realitzar: reforma de la cambra de bany d'un habitatge
Adreça: avinguda dels Trabucaires, 1, 4t 2a
Registre d’entrada: 2023-E-RC-557, del 7 de març
Pagament de la llicència: 7 de març de 2023.


	Expedient 1001/2021. Llicència urbanística – instal·lació d’una explotació avícola ecològica d'engreix, en règim semi-extensiu - Ptda. de Sant Pere Màrtir

	Favorable
	Tipus de votació: unanimitat

	Vista la sol·licitud de llicència d'obres per procedir a la construcció de sis naus mòbils per a allotjament de pollastres d’engreix de 32,00 m x 2,50 m (amb dos patis annexes cadascuna), una nau per a allotjament de pollets de 5,00 m x 30,00 m, un vestidor i magatzem d’utillatge de 3,00 m x 3,00 m, un femer de 5,00 m x 5,00 m i 12 patis exteriors tancats de 2.060 m2 cadascun, per instal·lar una explotació avícola ecològica d’engreix, en règim semi-extensiu, a la partida de Sant Pere Màrtir (ref. cadastral 25257A005000160000AI) (AS-2023/69);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· En tot moment les tanques que confronten amb algun camí se situaran fora de la zona de domini públic que comprèn el camí i, en general, l’àmbit on es troben tots els elements construïts en funció del camí i que, en la seva absència, es delimitarà per una plataforma de 3,00 m d’amplada en els camins de la xarxa primària i secundària com estan classificats aquells que envolten la finca (arts. 32, 25 i 6 de l’Ordenança municipal de camins).
· Tot i que l’accés a la finca sigui existent, atesa la intervenció a la finca esmentada, l’accés haurà de quedar configurat com s’indica en l’article 33 de l’Ordenança municipal de camins:
1. Els accessos a les finques privades hauran de comptar amb l’autorització municipal prèvia, i totes les despeses de construcció, manteniment i substitució aniran a càrrec dels beneficiaris.
2. Els accessos en pendent a les finques es faran a partir de l’aresta exterior d’explanació en direcció a l’interior de les finques.
3. Les aigües de vessament a la zona d’accés s’hauran de recollir abans d’arribar al camí i conduir de forma adequada per tal que no envaeixin la calçada ni afectin l’explanació.
· Les distàncies entre canonades de serveis s’ajustaran al que indiquin els reglaments d’aplicació corresponents.
· Els talussos (desmunts i terraplens) que apareguin després dels moviments de terres a efectuar a la finca caldrà que siguin tractats adientment. En general i en aplicació de l’article 235.c del POUM, no es deixarà sòl vacant, sense tractament o cobertura vegetal.
· El formigó dels murs del femer s’haurà d’acolorir amb tonalitat integrada en el medi que els envolta (criteris estètics i d’integració paisatgística: art. 235 POUM i Ordenança municipal reguladora de les construccions en sòl no urbanitzable destinades a activitats agrícoles).
· En finalitzar les obres i per donar per tancat l’expedient es presentarà el certificat final d’obra corresponent i es procedirà a verificar que les obres executades es corresponen amb les autoritzades.
De l’Informe de la Secció de Ramaderia i Sanitat Animal del Departament d’Acció Climàtica, Alimentació i Agenda Rural, es recullen les condicions següents:
Compliment del que estableix el decret 40/2014, de 25 de març, d’ordenació de les explotacions ramaderes, així com al RD 637/2021, de 27 de juliol. Cal fer especial esment a què:
· Atès que les aus tindran accés continu a l’aire lliure, les instal·lacions (refugis o naus) hauran de permetre el confinament total dels animals en condicions de benestar, per raó de sanitat animal. Aquestes instal·lacions hauran d’incloure sistemes efectius en les obertures a l’exterior que protegeixin del contacte amb animals silvestres.
· Respecte a les àrees de cria o producció a l’aire lliure, s’establiran les mesures higièniques i sanitàries necessàries per aconseguir un descans suficient. Els abeuradors i menjadores se situaran preferentment en l’interior de les naus.
· D’acord amb l’article 6.10 el Decret 40/2014, de 25 de març, es disposarà de tanca perimetral única i contínua de manera que les instal·lacions quedin incloses en una única àrea.
· En la mesura que sigui possible s’evitarà l’entrada de vehicles de proveïment de pinsos, de càrrega/descàrrega d’animals i de retirada de fems, de manera que aquestes operacions es duguin a terme des de fora de l’explotació. En qualsevol cas, quan sigui imprescindible l’entrada i la sortida de vehicles auxiliars, es realitzarà mitjançant un únic accés i s’haurà de disposar dels mitjans necessaris per procedir a la seva correcta neteja/desinfecció (i haurà de quedar constància documental d’aquestes actuacions).
· La retirada de cadàvers es farà obligatòriament des de fora del recinte tancat.
· Respecte al vestuari, caldrà ubicar-lo a l’entrada de l’explotació, de manera que s’eviti el desplaçament de persones amb la roba i calçat de l’exterior per l’interior del perímetre. Disposarà de lavabo, vàter i dutxa, i serà de pas obligatori abans d’entrar en la zona de producció amb una separació clara entre zona bruta i zona neta.
· Les construccions, les instal·lacions i els equipaments han de possibilitar en tot moment la neteja, desinfecció, desinsectació, desratització i, en cas necessari, desparasitació i han d’estar construïts amb materials que no siguin perjudicials per als animals i que siguin de fàcil neteja i desinfecció (no s’acceptaria solera de terra en refugis o naus).
En el seu moment caldrà acreditar que totes les persones que treballin amb les aus disposin de la formació mínima exigida, en especial pel que fa a benestar animal i tractaments biocides. I que es compta de Sistema Integral de Gestió de les Explotacions avícoles (SIGE), amb veterinari responsable de l’explotació.
Respecte a la cria ecològica, serà d’aplicació el Reglament CE) núm. 2018/848 del Parlament Europeu i del Consell, de 30 de maig de 2018, sobre producció ecològica i etiquetat dels productes ecològics i que deroga el Reglament (CE) 834/2007 del Consell.
En el desenvolupament de les obres previstes, per part del projectista/director de l’obra, caldrà vetllar pel compliment de les condicions d’ubicació que estableix la norma vigent.
De l’escrit presentat per Cardener Distribució Elèctrica, SLU durant el període d’exposició pública de l’expedient es recullen les manifestacions efectuades en aquest:
· Per la parcel·la hi passa una línia elèctrica d’alta tensió, a 25 kV, de doble circuit, que dona servei a bona part de la zona de distribució de Cardener Distribució Elèctrica, SLU, amb una primera acta de posada en servei de data 20/01/1975 i última de data 21/09/1993.
· L’article 162.3 del “Real Decreto 1955/2000, de 1 de diciembre, por el que se regulan las actividades de transporte, distribución, comercialización, suministro y procedimientos de autorización de instalaciones de energía eléctrica”, diu literalment: “En todo caso, y para las lineas eléctricas aéreas, queda limitada la plantación de árboles y prohibida la construcción de edificios e instalaciones industriales en la franja definida por la proyección sobre el terreno de los conductores extremos en las condiciones más desfavorables, incrementada con las distancias reglamentarias a ambos lados de dicha proyección”.
· Així mateix, cal recordar que la servitud de pas aeri d’energia elèctrica implica, tal com estableix l’article 158.c) de l’esmentat RD 1955/2000, “el derecho de paso o acceso para atender al establecimiento, vigilancia, conservación, reparación de la línea eléctrica y corte de arbolado, si fuera necesario”.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2135/2022. Llicència urbanística – tancament de la caixa d’escala en un habitatge unifamiliar aïllat, c/ del Rossinyol

	Favorable
	Tipus de votació: unanimitat

	Vista la sol·licitud de llicència d'obres per tancar la caixa d’escala de l’habitatge unifamiliar aïllat situat al carrer del Rossinyol (llicència núm. AS-2023/70);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Caldrà recollir la placa d’obres a les oficines tècniques municipals, previ pagament de la taxa corresponent i disposar-la en lloc visible.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana.
· Si és necessari ocupar la via pública, caldrà sol·licitar la corresponent autorització. Aquestes ocupacions estan sotmeses a l’informe favorable de la Policia Local.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2184/2022. Llicència urbanística – obertura en façana i col·locació d'una reixa de lames metàl·liques horitzontals en un habitatge, c/ de Falp i Plana

	Favorable
	Tipus de votació: unanimitat

	Vista la sol·licitud de llicència d'obres per realitzar una obertura en façana i col·locar una reixa de lames metàl·liques horitzontals a l’habitatge de l’edifici situat al carrer de Falp i Plana (llicència núm. AS-2023/71);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Caldrà recollir la placa d’obres a les oficines tècniques municipals, previ pagament de la taxa corresponent i disposar-la en lloc visible.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana.
· Si és necessari ocupar la via pública, caldrà sol·licitar l’ autorització corresponent. Aquestes ocupacions estan sotmeses a l’informe favorable de la Policia Local.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2194/2022. Llicència urbanística – instal·lació d’un ascensor a l’edifici est (aulari de batxillerat) de l’Institut Francesc Ribalta, c/ de Francesc Ribalta

	Favorable
	Tipus de votació: unanimitat

	Vista la sol·licitud presentada i subscrita pels Serveis Territorials d'Ensenyament a la Catalunya Central, amb CIF núm. S0811001G, en què demana llicència d'obres per a la instal·lació d’un ascensor per donar servei a l’edifici est (aulari de batxillerat) de l’Institut Francesc Ribalta, connectant la planta baixa i primera de l'edifici, situat al carrer de Francesc Ribalta, 3, (llicència núm. AS-2023/72);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada, un cop pagat l'impost sobre construccions, instal·lacions i obres, amb les condicions que es detallen a continuació:
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana.
· En cas de preveure afectacions en la circulació de vianants i/o de vehicles caldrà comunicar-ho a la Policia Local.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2327/2022. Llicència urbanística – aïllament de la coberta i instal·lació de proteccions solars als diferents edificis de l’Institut Francesc Ribalta, c/ de Francesc Ribalta

	Favorable
	Tipus de votació: unanimitat

	Vista la sol·licitud presentada i subscrita pels Serveis Territorials d'Ensenyament a la Catalunya Central, amb CIF núm. S0811001G, en què demana llicència d'obres per a realitzar l’aïllament de la coberta i instal·lar proteccions solars per a la millora energètica als diferents edificis de l’Institut Francesc Ribalta, situats al carrer de Francesc Ribalta, 1-3, (llicència núm. AS-2023/73);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada, un cop pagat l'impost sobre construccions, instal·lacions i obres, amb les condicions que es detallen a continuació:
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana.
· En cas de preveure afectacions en la circulació de vianants i/o de vehicles caldrà comunicar-ho a la Policia Local.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2362/2022. Llicència urbanística – reforma interior d'un habitatge, ctra. de Manresa

	Favorable
	Tipus de votació: unanimitat

	Vista la sol·licitud de llicència d'obres per reformar l'interior de l’habitatge situat a la carretera de Manresa (llicència núm. AS-2023/74);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Caldrà recollir la placa d’obres a les oficines tècniques municipals, previ pagament de la taxa corresponent i disposar-la en lloc visible.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana.
· Si és necessari ocupar la via pública, caldrà sol·licitar la corresponent autorització. Aquestes ocupacions estan sotmeses a l’informe favorable de la Policia Local.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 50/2023. Llicència urbanística – reparació de la teulada d’un habitatge situat en sòl no urbanitzable, ptda. de Sant Bernat

	Favorable
	Tipus de votació: unanimitat

	Vista la sol·licitud de llicència d'obres per a la reparació de la teulada d’un habitatge situat en sòl no urbanitzable a la partida de Sant Bernat (llicència núm. AS-2023/75);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta
Vistiplau de l’entitat bancària per reconeixement de  signatura i número de compte

